Emil Dežőfi

Gróf Emil DežőfiDEŽŐFI, Emil. In:  (maď. Dessewffy Emil; latinsko-maďarský prídomok: de Csernek et Tarkeő; * 24. február 1814, Prešov – † 10. január 1866, Bratislava) bol uhorský konzervatívny politik, vodca Konzervatívnej strany, ktorý pôsobil ako predseda Uhorskej akadémie vied od roku 1855 až do svojej smrti.

 Život 
Bol tretím synom grófa Jozefa Dežőfiho a grófky Eleonóry Stáraiovej. Vzdelanie nadobudol predovšetkým v Košiciach, kam sa jeho rodičia presťahovali. Jeho manželkou bola barónka Paulína Weckenheim s ktorou mali 4 deti (dcéry Serafína, Blanka, Valéria a syn Aurel).

Mal veľký zmysel pre latinčinu: vo veku 13 rokov prekladal Cicera do maďarčiny; jeho obľúbenými predmetmi boli spoločenské vedy. Jeho rodičovský dom bol hojne navštevovaný rôznymi uhorskými spisovateľmi a osobnosťami spoločenského a politického života, čo ho prirodzene ovplyvňovalo pri ďalšom štúdiu.

Po ukončení školskej dochádzky začal veľa cestovať s cieľom rozšíriť si rozhľad predovšetkým po rôznych európskych krajinách, až sa nakoniec usadil na panstve svojho otca v Büdszentmihály v Saboločskej stolici.

V roku 1861 bol zvolený do uhorského snemu, za volebný okrsok Prešporok ako člen Adresnej strany.

 Dielo 
 Néhány szó a közönséghez… Košice, 1832 (spolu s bratmi Aurelom a Marcelom; aj po nemecky, Pešť, 1833)
 Alföldi levelek (1839–40) és nehány toldalék (1841) Buda, 1842 REAL-EOD
 Parlagi eszmék, igénytelen nézetek, szerénytelen tervek a függő kérdések és az országgyűlése körül. Irta egy conservativ. 1. füzet. Pešť, 1843 (anonymne, aj po nemecky, 1843)
 A magyar vám- és kereskedési ügy és annak végeligazítási módja. Pešť, 1847
 Fizessünk! mennyit becsülettel elbírunk, magunk, magunkért. Pešť, 1847
 A fenforgó ausztriai kérdésekről. Viedeň, 1856. (po nemecky: Ueber die schwebenden österreichischen Finanzfragen. Pešť, Viedeň a Lipsko, 1856)
 Koszorú gróf Desewffy Aurél emlékének. Pešť, 1857 REAL-EOD
 A magyar tud. akadémia és nemzetiségünk feladatai. Pešť, 1866 REAL-EOD

 Referencie 

 Zdroje 
 Szinnyei, József: Magyar írók élete és munkái II. (Caban–Exner). Budapešť: Hornyánszky. 1893.

Kategória:Osobnosti z Prešova
Kategória:Slovenskí šľachtici
Kategória:Uhorskí šľachtici
Kategória:Uhorskí politici
Kategória:Poslanci uhorského snemu narodení na území dnešného Slovenska